
ประกาศเทศบาลตำบลชะอวด
เรื่อง  สอบราคาจ้างเหมารถบัสปรับอากาศ 2 ชั้น ตามโครงการอบรมสัมมนาและศึกษาดูงานฯ
                                                            --------------------------


ด้วยเทศบาลตำบลชะอวด อำเภอชะอวด จังหวัดนครศรีธรรมราช มีความประสงค์จะสอบราคา   จ้างเหมารถบัสปรับอากาศ 2 ชั้น จำนวน 2 คัน ตามโครงการอบรมสัมมนาและศึกษาดูงาน ณ จังหวัดฉะเซิงเทรา , จังหวัดจันทบุรี , จังหวัดระยอง ,จังหวัดชลบุรี และกรุงเทพฯ ระหว่างวันที่ ๑๕ - ๒๐ มิถุนายน ๒๕๕๖ ของคณะกรรมการชุมชน สมาชิกชุมชนสมาชิกกลุ่มอาชีพ คณะผู้บริหารเทศบาล สมาชิกสภาเทศบาล พนักงานเทศบาลลูกจ้างประจำ พนักงานจ้างและผู้ที่เกี่ยวข้อง  งบประมาณ ๑๖๘,๐๐๐  บาท  
                      ผู้มีสิทธิเสนอราคาจะต้องมีคุณสมบัติ ดังต่อไปนี้
                          
1.  เป็นผู้มีอาชีพรับจ้างที่สอบราคาจ้างเหมาบริการดังกล่าว

2.  ไม่เป็นผู้ถูกระบุไว้ในบัญชีรายชื่อผู้ทิ้งงานของทางราชการ หรือของหน่วยการบริหารราชการส่วนท้องถิ่นและได้แจ้งเวียนชื่อแล้ว

3.  ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา ได้มีคำสั่งให้สละสิทธิความคุ้มกันเช่นว่านั้น

4.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลชะอวด ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาซื้อครั้งนี้  
                  กำหนดยื่นซองสอบราคาในวันที่ 17 พฤษภาคม  2556  ถึงวันที่ 3 มิถุนายน  2556                                  ระหว่างเวลา 08.30 – 16.30 น. ณ  ศูนย์รวมข่าวสารการจัดซื้อจัดจ้างที่ว่าการอำเภอชะอวด  ในกรณีที่ผู้เสนอราคาไม่สามารถยื่นซองสอบราคาด้วย ตนเองได้ให้ผู้เสนอราคายื่นซองสอบราคาส่งทางไปรษณีย์ให้ถึงเทศบาลก่อนพ้นกำหนดเวลายื่นซองสอบราคา  ทั้งนี้เทศบาลตำบลชะอวดจะถือวันและเวลาที่เทศบาลได้รับซองจากไปรษณีย์เป็นเวลารับซองและกำหนดเปิดซองสอบราคาในวันที่ 5 มิถุนายน 2556   เวลา 10.00 น. เป็นต้นไป     ณ  ศูนย์รวมข่าวสารการจัดซื้อจัดจ้างที่ว่าการอำเภอชะอวด
                
ผู้สนใจติดต่อขอซื้อเอกสารสอบราคาในราคาชุดละ   500.- บาท   (ห้าร้อยบาทถ้วน)   ได้              ณ สำนักงานเทศบาลตำบลชะอวด   ระหว่างวันที่ 17 พฤษภาคม  2556  ถึงวันที่ 3 มิถุนายน  2556หรือสอบถามทางโทรศัพท์หมายเลข 0 - 7538 - 1303   ในวันและเวลาราชการ    
รายละเอียดเพิ่มเติม

มีการประกันชีวิตให้กับผู้โดยสารทุกคน  มีพลขับอย่างน้อย ๒ คน มีเครื่องปรับอากาศเย็น เครื่องยนต์ดี 
และอุปกรณ์ทุกอย่างใช้งานได้ มีห้องน้ำสะอาดและสามารถใช้งานได้  มีที่นั่งให้กับผู้โดยสารไม่น้อยกว่า ๕๐ คน/คัน                 
                                                        ประกาศ  ณ  วันที่  17  เดือน พฤษภาคม  พ.ศ. 2556




     นายพฤนท์  ปานจีน
                                                       (นายพฤนท์  ปานจีน)
                                                        นายกเทศมนตรีตำบลชะอวด

